ຄື້ນຟອງ​ຄວາມ​ຮ້ອ​ນເ​ອົ້າ​​ທີ່​ເປັນ​ອັນ​ຕະ​ລາຍ ຢູ່​ພາກ​ກາງ ລົງ​ໄປ​ຫາ​ພາກ​ໃຕ້ ຂອງ ສະ​ຫະ​ລັດ
ຄື້ນ​ຟອງ​ທີ່​ເປັນ​ອັນ​ຕະ​ລ​າຍໄດ້​ຖະ​ຫລົ່ມ​ພາກ​ກາງ ແລະ​ພາກ​ໃຕ້​ໃນ​ວັນ​ອັງ​ຄານ​ວານ​ ນີ້ ດ້ວຍ​ອຸນ​ຫະ​ພູມເຖິງ​ສາມ​ ໂຕ​ເລກ ໃນ​ນະ​ຄອນ​ຊີ​ຄາ​ໂກ ແລະ​ປະ​ສົມ​ກັບ​ຄວ​າມ​ຮ້ອນ​ເອົ້າ​ທີ່​ເຮັດ​ໃຫ້ ​ຮູ​້ສຶກ​ຮ້ອນ​ຂຶ້ນກວ່າ​ອີກ​ຢູ່​ທີ່​ນັ້ນ ແລະ​ບັນ ​ດາ​ເມືອງ​ຮ້ອນ​ເອົ້າ ​ຕ່າງໆ
ຄື້ນຄວາມຮ້ອນທີ່ເປັນອັນຕະລາຍໄດ້ເຂົ້າປົກຄຸມພາກກາງ ແລະພາກໃຕ້ໃນວັນອັງຄານວານນີ້ ດ້ວຍອຸນຫະ ພູມທີ່ສູງເຖິງສາມໂຕເລກ ໃນນະຄອນຊິຄາໂກ ແລະສົມທົບກັບຄວາມອົບເອົ້າທີ່ເຮັດໃຫ້ຮູສຶກຮ້ອນຫຼາຍຂຶ້ນຕື່ມ ອີກຢູ່ທີ່ນັ້ນ ແລະບັນດາເມືອງຕ່າງໆທີ່ໄດ້ປະສົບກັບຄວາມຮ້ອນເອົ້ານີ້ ຫລາຍກວ່າ 100 ລ້ານຄົນ ທີ່ໄດ້ຄາດວ່າ ຈະໄດ້ຮັບຜົນກະທົບພາຍໃນກາງອາທິດນີ້ ແລະພວກເຈົ້າໜ້າທີ່ໄດ້ ເຕືອນພວກຊາວບ້ານໃຫ້ດື່ມນ້ຳ ຢູ່ໃນເຮືອນໃນເວລາທີ່ເປັນໄປໄດ້ ແລະໃຫ້ລະມັດລະວັງຄວາມສ່ຽງດ້ານສຸຂະພາບຂອງອຸນຫະພູມທີ່ສູງນີ້ ພາຍຸແຮງ ໄດ້ນຳເອົາຝົນຕົກລົງມາຢ່າງໜັກ ແລະໄດ້ນຳເອົາລົມແຮງທີ່ສ້າງຄວາມເສຍຫາຍມາສູ່ຫລາຍແຫ່ງຂອງເຂດທີ່ໄດ້ຮັບຜົນກະທົບ ໃນວັນຈັນທີ່ຜ່ານມາ ແລະພວກລູກຄ້າຫລາຍກວ່າ 400,000 ຄົນ ຍັງປາດສະຈາກໄຟຟ້າໃຊ້ ຈົນເຖິງຕອນທ່ຽງວັນອັງຄານວານນີ້ ການເຕືອນເຖິງຄວາມຮ້ອນເອົ້າທີ່ສູງເກີນໄປ ໄດ້ມີຜົນບັງຄັບຢູ່ທົ່ວລັດອິລລິນອຍ ແລະໂອຮາຍໂອ ເປັນສ່ວນ ໃຫຍ່ ຈາກວັນອັງຄານ ຫາວັນພຸດຕອນແລງມື້ນີ້ ອີງຕາມໜ່ວຍງານບໍລິການດ້ານດິນຟ້າອາກາດແຫ່ງຊາດ ລະດັບດັດສະນີຄວາມຮ້ອນເອົ້າ ໂດຍຄຳນຶ່ງເຖິງ ອຸນຫະພູມ ແລະພົວພັນກັບຄວາມອົບເອົ້າ ທີ່ບົ່ງບອກເຖິງວ່າ ຄວາມຮູ້ສຶກຮ້ອນຫລາຍປານໃດຢູ່ທາງນອກ ຊຶ່ງມັນໄດ້ສູງຂຶ້ນ ແລະສູ່ລະດັບສູງສຸດຢູ່ 105 ອົງສາ ຟາເຣັນໄຮ (40 ອົງສາແຊລຊຽດສ) ຢູ່ໃນບາງເຂດຈຳນວນນຶ່ງ ຮວມທັງນະຄອນຊິຄາໂກ ດັ່ງທີ່ໜ່ວຍງານບໍລິການດິນຟ້າ ອາກາດ ໄດ້ກ່າວ ໜ່ວຍງານບໍລິການດິນຟ້າອາກາດ ໄດ້ຂຽນວ່າ “ມື້ນີ້ມີຕາເວັນເຕັມດວງ ທີ່ຈະເຮັດໃຫ້ຮ້ອນຂຶ້ນກວ່າເກົ່າ ຈະບໍ່ມີການຜ່ອນຄາຍໃດໆ ແກ່ຜູ້ທີ່ບໍ່ມີອາຍເຢັນມື້ນີ້ຈົນຮອດວັນພຸດຕອນຄ່ຳ ” ສ່ວນໃຫຍ່ຂອງພາກໃຕ້ລັດມີຊີແກນ ຈາກພາກໃຕ້ຂອງເມືອງຟລິນ (Flin) ໄປຫາຊາຍແດນ ກັບລັດໂອຮາຍໂອ ແລະອິນເດຍນາ ໄດ້ຢູ່ພາຍໃຕ້ການເຕືອນເຖິງຄວາມຮ້ອນເອົ້າໃນວັນພຸດ ຈົນເຖິງວັນພະຫັດຕອນເຊົ້າ ໃນຂະນະ ທີ່ອາກາດອົບອຸ່ນຈະເຄື່ອນຍ້າຍໄປຫາທາງພາກຕາເວັນອອກ ການແນະນຳຄວາມຮ້ອນເອົ້າຍັງໄດ້ອອກເຕືອນ ເລີ້ມໄປທາງເໜືອຈາກລັດ ວິສຄອນຊີລ ລົງໄປຫາພາກຕາ ເວັນຕົກສຽງເໜືອແຄມອ່າວລັດຟລໍລິດາ